Vígszínház hírlevél

Május 1-jén 11 órától különleges könyvbemutatót és kerekasztal beszélgetést tartunk a Vígszínház alagsori büféjében. A 130 éves Vígszínház jubileuma alkalmából megjelenő drámakötetben azok a színdarabok szerepelnek, melyek az elmúlt 5 évben kerültek bemutatásra a Házi Színpadon. A művek – egy kivételével – a színház felkérésére születtek, és a társulat tagjaira íródtak. A kötet tehát a Vígszínházban folyó alkotói műhelymunka lenyomata is, és a színház kortárs magyar drámák iránti elköteleződését tükrözi. A könyvbemutatón részt vesznek a kötetben szereplő drámák szerzői közül Durica Katarina, Komán Attila, Pass Andrea, Tasnádi István és Vinnai András. A beszélgetést vezeti: Boros Kinga dramaturg, teatrológus A helyszínen kedvezményesen lehet megvásárolni a kötetet, és dedikálásra is lehetőség nyílik. A korlátozott férőhely miatt a programra regisztrálni szükséges. Kérjük kedves nézőinket, hogy részvételi szándékukat a szervezes@vigszinhaz.hu e-mail címen jelezzék április 28. 16 óráig.
100. előadását ünnepelte A rendes lányok csendben sírnak a Vígszínház Házi Színpadán Durica Katarina A rendes lányok csendben sírnak című regénye női áldozatok sorsán keresztül meséli el a dunaszerdahelyi maffia történetét. A sikerkönyv alapján készült színdarab Paczolay Béla rendezésében, Márkus Luca, Balázsovits Edit és Kiss Mari szereplésével 2026. április 23-án 100. alkalommal volt látható a Vígszínház Házi Színpadán. Jobb hallgatni, félrenézni, továbbmenni... És csak csendben sírni. Főleg, ha nő vagy! Ez a túlélési stratégia működött a kilencvenes években a csallóközi kisvárosban, Dunaszerdahelyen, ahol borzalmas bűncselekmények tették elviselhetetlenné a hétköznapokat. Húsz évvel később Durica Katarina megtörte a csendet, és beszéltetni kezdte azokat a nőket, akik annyi éven át hallgattak, pedig tanúk voltak, tanúk és áldozatok. Interjúk, vallomások és beszámolók alapján íródott a regény, amelyben három különböző korú nő sorsán keresztül kirajzolódik a rendszerváltás utáni Kelet-Európa talán legsötétebb maffiatörténete. A megrázó sikerregényből Kovács Krisztina készített színpadi adaptációt, melyet Paczolay Béla rendezésében mutattak be a Vígszínház Házi Színpadán. Az előadást a koronavírus-járvány miatt 2021. március 13-án először streamen láthatták a nézők, majd 2021. október 8-án megtörtént a színpadi ősbemutató is. További információkat az előadásról ezen a linken találnak.
Durica Katarina ## A rendes lányok csendben sírnak Jobb hallgatni, félrenézni, továbbmenni... És csak csendben sírni. Főleg ha nő vagy! Ez a túlélési stratégia működött a kilencvenes években a csallóközi kisvárosban, Dunaszerdahelyen, ahol borzalmas bűncselekmények tették elviselhetetlenné a hétköznapokat. Húsz évvel később Durica …
Van egy pont, amikor az AI már nem csak válaszol… hanem jelen van, és minden rezdülésünket figyeli. Rebbenő pillantások a kihalás pereméről a Vígszínház Házi Színpadán. A tudományos-zenés-fantasztikus szatírát már csak három alkalommal láthatják az évadban: május 2., május 6., május 31. Az előadás különleges akusztikai élményt kínál: a történet speciális fejhallgatón keresztül válik közvetlenné, erőteljes hanghatásokkal kiegészítve! Az előadást 18 éven felüli nézőinknek ajánljuk! A videó a képre kattintva tekinthető meg.
Vinnai András – Nagy Péter István – Dargay Marcell ## Rebbenő pillantások a kihalás pereméről Az egyre közelebbinek tűnő jövőben, miközben Nyugat és Kelet zéró összegű játszmát indít egymás és a bolygó ellen az Északi-sark utolsó jégtábláin, egy diszfunkcionális apa-fiú kapcsolat globális ökokatasztrófát idéz elő. A világ legbefolyásosabb potentátjai és …
A Büszkeség és balítélet című előadásunkban a saját útját járó, a sorsát a maga értékrendje szerint alakító Elizabeth Bennet szerepében Waskovics Andrea lép színpadra: „Elizabeth önérzetes, szabad, az érzései irányítják, nem akar hinni a társadalmi konvenciókban, a maga módján lázad ellenük, viszont ő is vágyik a szerelemre. De nem akar csak azért valakivel együtt lenni, hogy a normáknak megfeleljen. Amikor találkozik ezzel az erős érzéssel, nem ismeri fel. A Darcy-val való találkozása ráébreszti őt a saját korlátaira is. Azt hisszük magunkról, hogy tévedhetetlenek vagyunk, de tévedünk. Nagy erő kell hozzá, hogy beismerjük ezt saját magunknak.” Valló Péter rendezését az évadban még négy alkalommal játsszuk a Vígszínházban: április 29., május 7., május 13. és május 27. Az előadás főbb szereplői: Waskovics Andrea, Wunderlich József, Varga-Járó Sára, Medveczky Balázs, Hegyi Barbara, Lukács Sándor, Ertl Zsombor, Halász Judit, Szász Júlia, Antóci Dorottya m.v., Gyöngyösi Zoltán és Balázsovits Edit.
Jane Austen ## Büszkeség és balítélet Amikor a szabad gondolkodású, éles eszű Elizabeth találkozik a jóképű, de titokzatos Mr. Darcy-val, a férfi büszkesége és a lány előítéletei minden vonzalmat megfojtanak. Ahogy a sorsuk újra és újra összegabalyodik, vonzalmuk egyre csak fokozódik, …
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2026 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük